Aceria anthocoptes

Aceria anthocoptes, juga dikenali dalam bahasa Inggeris sebagai russet mite, rust mite, thistle mite, ataupun Canada thistle mite ialah sebuah spesies hama daripada famili Eriophyidae.

Aceria anthocoptes dapat dijumpai pada pohon Cirsium arvense atau  Canada thistle, dan merupakan calon baik sebagai agen kawalan perosak biologi buat tumbuhan invasif ini.

 Pemerian 

Spesimen-spesimen betina memiliki bentuk fusiform dan pelbagai warna. Bergantung pada fasa pembesaran, kedua-dua nimfa dan dewasa boleh kelihatan putih, perang, merah jambu, atau kuning.Rachel Winston, Rich Hansen, Mark Schwarzlander, Eric Coombs, Carol Bell Randall, Rodney Lym (2008), Biology and Biological Control of Exotic True Thistles , USDA Forest Health Technology Enterprise Team Tungau ini bersaiz lebih kurang  170 µm panjang dan 65 µm lebar; justeru itu ia hampir tidak dapat dilihat dengan mata kasar. Chelicerae lebih kurang 20 µm panjang, dan hampir lurus.

 Taburan 
Aceria anthocoptes merupakan eriophyid yang 'hidup bebas'.  Oleh sebab kitaran hidup dan morfologinya, tungau atau hama ini dianggap sebagai spesies rayau.

Hama ini terjumpa di beberapa negara Eropah dan di Amerika Syarikat.  Setakat tahun 2001, diketahui ia hadir di dalam 21 negara. Spesies ini merupakan spesies tunggal hama eriophyid yang dijumpai pada pohon Cirsium arvense di seluruh dunia.

 Kelakuan dan kitaran hidup 
Hama ini menghasilkan generasi berganda setiap tahun, dan kemungkinan sepanjang musim salji pada bahagian akar atau tunas akar.

Hama ini lazimnya menghabiskan musim salji sebagai dewasa betina yang bunting, dan berada di bawah sisik tunas pohon tisel.Tumbuhan liar dalam famili Composital yang mempunyai bunga berwarna ungu, putih atau kuning. Takrif DBP Malaysia  Hama ini keluar pada musim bunga, dan membiak secara berterusan pada musim-musim selain musim salji, mengeluarkan generasi baharu setiap dua atau tingga minggu. Aceria anthocoptes makan dengan menyedut kandungan sel-sel daun.

 Kegunaan sebagai agen kawalan biologi 
Aceria anthocoptes dianggap agen berpotensi buat kawalan biologi terhadap Cirsium arvense atau Canada thistle (tisel Kanada). Hama ini merosakkan sel epidermis dan lapisan mesofil (daging daun) yang lebih dalam, pada kedua-dua belah atas dan bawah rumpai invasif ini.  Hasilannya ialah canggaan dan lipatan bilah daun dengan pengikalan sisi daun.  Daun-daun menjadi perang dan akhirnya menjadi kering.

 Nota 

 Rujukan 

 Bacaan lanjut 



 Pautan luar 
 USDA video of Aceria anthocoptes 

Kategori:Eriophyidae
Kategori:Agen kawalan biologi tumbuhan invasif
Kategori:Haiwan yang diperi dalam tahun 1892